CELEX: E2020P0016
Language: hu
Date: 2020-11-18 00:00:00
Title: Az Oslo tingrett 2020. november 18-i tanácsadói vélemény iránti kérelme az EFTA-Bírósághoz a Q és társai kontra Norvégia Kormánya ügyben (E-16/20. sz. ügy) 2021/C 113/05

2021.3.31.   
            
            
               HU
            
            
               Az Európai Unió Hivatalos Lapja
            
            
               C 113/10
            
         
      Az Oslo tingrett 2020. november 18-i tanácsadói vélemény iránti kérelme az EFTA-Bírósághoz a Q és társai kontra Norvégia Kormánya ügyben
      (E-16/20. sz. ügy)
      (2021/C 113/05)
      Az Oslo tingrett (Oslói Körzeti Bíróság) 2020. november 18-i, a Bíróság Hivatalához 2020. november 18-án beérkezett levelében tanácsadói vélemény iránti kérelmet nyújtott be az EFTA-Bírósághoz a Q és társai kontra Norvégia Kormánya ügyben, az alábbi kérdésekkel kapcsolatban:
      
                  1.
               
               
                  Az Európai Unió Bírósága megállapította, hogy az EUMSZ 21. cikke és a 2004/38/EK irányelv tartózkodási jogot biztosít a fogadó államban egy másik uniós tagállam állampolgárságával rendelkező kiskorú gyermek számára, aki megfelel a 7. cikk (1) bekezdésének b) pontjában meghatározott feltételeknek, és hogy „ugyanezek a rendelkezések” lehetővé teszik a ténylegesen a gyermek gondját viselő szülő számára, hogy a gyermekkel együtt a fogadó tagállamban tartózkodjon, lásd például a C-86/12. sz. Alokpa-ügyben hozott ítélet 29. pontját. Ugyanakkor az Európai Unió Bírósága azt is megállapította, hogy az ilyen szülő nem tartozik az irányelv személyi hatálya alá, amint azt a 3. cikk (1) bekezdése előírja, lásd az Alokpa-ítélet 24–26. pontját.
                  A fent leírt helyzetben a szülő tartózkodási joga alapulhat-e az irányelven önmagában, vagy azt az EGT-megállapodás fényében értelmezve, vagy e jog előfeltétele-e, hogy az irányelvet az EUMSZ 21. cikkével együtt kell alkalmazni, vagy adott esetben az irányelvet az EUMSZ 21. cikkre tekintettel kiterjesztően kell értelmezni?
               
            
                  2.
               
               
                  A 2004/38/EK irányelv 12. cikkének (3) bekezdése további tartózkodáshoz való jogot keletkeztet az EGT-állampolgár államilag elismert oktatási intézménybe beiratkozott gyermeke, valamint a szülői felelősséget (a gyermek feletti felügyeleti jogot) gyakorló személy számára arra az esetre, ha az EGT-állampolgár elhagyná az országot. Azon gyermek esetében, aki kizárólag az EGT-állampolgár házastársának leszármazottja, és aki az EGT-állampolgárra mint referenciaszemélyre tekintettel kapott tartózkodási jogot, származtatható-e ez a jog önmagában az irányelvből is, vagy az irányelvből az EGT-megállapodás fényében? Ez akkor is így van-e, ha az EGT-állampolgár az ország elhagyását megelőzően kérte e gyermek szülőjével fennálló házasságának felbontását?
               
            
                  3.
               
               
                  A 2. kérdésre adott igenlő válasz esetén ez akkor is igaz-e, ha a gyermek anyjának vagy apjának házassága a 2004/38/EK irányelv 35. cikke szerinti joggal való visszaélésnek minősül, de azt az EGT-állampolgár és a gyermek valódinak tekintette?